*Lēmuma projekts*

**Par nekustamā īpašuma “Liepnas Patvēruma meklētāju centrs”, Liepnā, Liepnas pagastā, Alūksnes novadā nodošanu bez atlīdzības valsts īpašumā**

 Alūksnes novada pašvaldībā 30.06.2023. saņemts un ar Nr. ANP/1-35/23/2382 reģistrēts Nodrošinājuma valsts aģentūras iesniegums “Par objekta “Liepnas patvēruma meklētāju centrs”, Liepnā, Alūksnes novadā pārņemšanu”. Nodrošinājuma valsts aģentūra lūdz Liepnas patvēruma meklētāju centru nodot bez atlīdzības Iekšlietu ministrijas īpašumā. Nekustamais īpašums nepieciešams Iekšlietu ministrijas padotībā esošo iestāžu valsts pārvaldes funkcijas – valsts politikas īstenošana patvēruma jomā, veicot patvēruma meklētāja izmitināšanu patvēruma meklētāju izmitināšanas centrā – īstenošanai.

Nekustamais īpašums “Liepnas Patvēruma meklētāju centrs”, Liepnā, Liepnas pagastā, Alūksnes novadā (īpašuma kadastra Nr. 3668 010 0548) sastāv no zemes vienības (kadastra apzīmējums 3668 010 0545) 7578 m² platībā, trīs būvēm ar kadastra apzīmējumiem 3668 010 0284 003, 3668 010 0284 004, 3668 010 0284 013 un ir reģistrēts uz Alūksnes novada pašvaldības vārda Vidzemes rajona tiesas Liepnas pagasta zemesgrāmatas nodalījumā Nr. 100000786436.

Alūksnes novada pašvaldības dome ar 2023. gada 27. jūlija lēmumu “Par nekustamā īpašuma “Cielaviņas”, Liepnā, Liepnas pagastā, Alūksnes novadā daļas nodošanu bez atlīdzības valstij īpašumā” (prot. Nr. 9, 4.p.) konceptuāli piekritusi nodot bez atlīdzības valsts īpašumā Iekšlietu ministrijas personā Liepnas Patvēruma meklētāju centru - ēkas ar kadastra apzīmējumiem 3668 010 0284 003, 3668 010 0284 004, 3668 010 0284 013 un zemes vienību aptuveni 0,79 ha platībā.

Pēc šā lēmuma pieņemšanas Alūksnes novada pašvaldība ir izstrādājusi zemes ierīcības projektu un veikusi zemes vienības “Cielaviņas”, Liepnā, Liepnas pagastā, Alūksnes novadā sadalīšanu, atdalītā zemes vienība 7578 m² platībā ar kadastra apzīmējumu 3668 010 0545 un trīs būves ar kadastra apzīmējumiem 3668 010 0284 003, 3668 010 0284 004, 3668 010 0284 013 zemesgrāmatā reģistrēta 2023. gada 19. decembrī.

Saskaņā ar Publiskas personas mantas atsavināšanas likuma42. panta otro daļu, *atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi*.

Pamatojoties uz iepriekš minēto, Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 6. punktu, 5. panta pirmo daļu, 42. panta otro daļu, 43. pantu,

1. Nodot bez atlīdzības valstij Iekšlietu ministrijas personā nekustamo īpašumu “Liepnas Patvēruma meklētāju centrs”, Liepnā, Liepnas pagastā, Alūksnes novadā(īpašuma kadastra Nr. 3668 010 0548), kas sastāv no zemes vienības (kadastra apzīmējums 3668 010 0545), 7578 m² platībā, trīs būvēm ar kadastra apzīmējumiem 3668 010 0284 003, 3668 010 0284 004, 3668 010 0284 013, Iekšlietu ministrijas padotībā esošo iestāžu valsts pārvaldes funkcijas – valsts politikas īstenošana patvēruma jomā, veicot patvēruma meklētāja izmitināšanu patvēruma meklētāju izmitināšanas centrā – īstenošanai.
2. Noteikt pienākumu Iekšlietu ministrijai bez atlīdzības nodot nekustamo īpašumu “Liepnas Patvēruma meklētāju centrs”, Liepnā, Liepnas pagastā, Alūksnes novadā(īpašuma kadastra Nr. 3668 010 0548), Alūksnes novada pašvaldībai, ja tas vairs netiek izmantots šā lēmuma 1.punktā minētās funkcijas īstenošanai.
3. Noteikt pienākumu valstij Iekšlietu ministrijas personā, nostiprinot zemesgrāmatā īpašuma tiesības uz lēmuma 1.punktā minēto nekustamo īpašumu, norādīt, ka īpašumtiesības tiek nostiprinātas uz laiku, kamēr valsts Iekšlietu ministrijas personā nodrošina lēmuma 1. punktā minēto funkciju īstenošanu.
4. Noteikt, ka izdevumus par īpašumtiesību pārreģistrāciju zemesgrāmatā uz valsts vārda sedz Nodrošinājuma valsts aģentūra.